La Llei 16/1990, de 13 de juliol, sobre el règim especial d'Era Val d'Aran, estableix a l'article 20.3 que la Generalitat de Catalunya ha de cedir al Conselh Generau dera Val d'Aran competències i serveis sobre diverses matèries, entre les quals hi ha la relativa a la sanitat.
El Ple de la Comissió de Govern Generalitat-Conselh Generau dera Val d'Aran, en data 11 de desembre de 2001, ha adoptat un acord sobre el traspàs de competències en matèria de sanitat, de conformitat amb el procediment que preveu el Decret 275/1991, d'11 de desembre, pel qual es despleguen la composició, l'organització i el funcionament de la Comissió esmentada, modificat pel Decret 70/2000, de 8 de febrer.
En el mateix sentit, i per tal de garantir el respecte al principi de seguretat jurídica, ha establert la conveniència d'integrar les competències en matèria sanitària que van ser transferides mitjançant el Decret 399/2000, de 27 de desembre, en aquest acord de traspàs.
Aquest acord de traspàs pretén fer possible una gestió més immediata de les atribucions que afecten directament els interessos peculiars del territori aranès en l'àmbit de la salut conjugant-ho amb el model sanitari establert mitjançant la Llei 15/1990, de 9 de juliol, d'ordenació sanitària de Catalunya, així com amb el Pla de salut de Catalunya com a instrument indicatiu i marc de referència per a totes les actuacions públiques en matèria sanitària.
A proposta de la consellera de Governació i Relacions Institucionals i del conseller de Sanitat i Seguretat Social, i d'acord amb el Govern,
S'aprova l'acord de transferències de l'Administració de la Generalitat al Conselh Generau dera Val d'Aran en matèria de sanitat, adoptat pel Ple de la Comissió de Govern Generalitat-Conselh Generau d'Aran en la sessió de l'11 de desembre de 2001.
2.1 Es traspassen al Conselh Generau dera Val d'Aran les funcions que es detallen a continuació:
a) La gestió dels serveis i les prestacions del sistema sanitari públic a Era Val d'Aran, amb subjecció a la relació d'activitats que estableix l'apartat segon d'aquest article.
b) La gestió i l'execució de les actuacions i els programes institucionals en matèria de promoció i protecció de la salut, prevenció de la malaltia, assistència sanitària i sociosanitària i rehabilitació a Era Val d'Aran.
c) La gestió i l'administració dels centres, els serveis i els establiments de protecció de la salut i d'atenció sanitària i sociosanitària de naturalesa pública a Era Val d'Aran.
d) L'establiment, la gestió i l'actualització d'acords, convenis i concerts per a la prestació a Era Val d'Aran dels serveis sanitaris transferits.
2.2 Les funcions enunciades a l'apartat precedent inclouen el traspàs de les activitats i els serveis següents:
a) La gestió de l'atenció hospitalària d'aguts.
b) La gestió dels serveis de salut mental.
c) La gestió dels serveis de drogodependències.
d) La gestió dels serveis d'oxigenoteràpia domiciliària.
e) La gestió del manteniment, l'adequació i la millora dels consultoris locals de titularitat municipal.
f) La gestió de l'atenció primària de salut.
g) La gestió dels serveis d'atenció a la insuficiència renal.
h) La gestió de l'atenció sociosanitària.
i) La gestió dels serveis de transport de pacients.
j) La gestió de les funcions següents en matèria de salut pública:
j.1) Vigilància i control sanitaris dels aliments i les activitats d'elaboració, transformació, conservació, emmagatzematge, transport i vendes relacionades.
j.2) Informes de protecció de la salut en els expedients d'autorització i de llicència ambientals.
j.3) Informes sanitaris en relació amb les instal·lacions i les condicions higienicosanitàries dels establiments d'allotjament turístic i de les instal·lacions destinades a activitats de lleure amb infants i joves.
j.4) Informes sanitaris en matèria del domini públic hidràulic.
j.5) Execució de les activitats de vigilància de la qualitat sanitària de les aigües de consum públic i emissió dels informes sanitaris preceptius en compliment de la reglamentació tecnicosanitària que regula el subministrament i el control de la qualitat de les aigües de consum públic.
j.6) Autoritzacions i informes sanitaris en matèria de policia sanitària mortuòria.
j.7) Anàlisi i seguiment de totes les activitats que es realitzen en l'àmbit territorial d'Era Val d'Aran que puguin tenir incidència en la salut pública.
k) La gestió del 061 Val d'Aran (emergències mèdiques).
2.3 La prestació dels serveis de caràcter sanitari que preveu aquest article es regirà per la normativa vigent aplicable a tot Catalunya i, en especial, s'ajustarà a les disposicions que conté la Llei 15/1990, de 9 de juliol, d'ordenació sanitària de Catalunya, a la normativa complementària que la desplega i al sistema d'informació que estableixi el Servei Català de la Salut.
Es transfereixen al Conselh Generau dera Val d'Aran els mitjans necessaris per al desenvolupament de les funcions, les activitats i els serveis traspassats per aquest Decret que s'estableixen a continuació:
a) La dotació econòmica anual de les transferències objecte d'aquest Decret es fixa en la quantitat total d'1.011.463.167 pessetes (6.079.016,07 euros), que la Generalitat abonarà al Conselh Generau dera Val d'Aran mitjançant pagaments anticipats a l'inici de cada trimestre.
Aquesta dotació s'actualitzarà per a cada anualitat d'acord amb l'evolució que s'estableixi en l'IPC en les successives lleis pressupostàries de la Generalitat.
No obstant això, un cop tancat cada exercici i quan l'Institut Nacional d'Estadística determini l'IPC oficial, es liquidarà, si escau, la diferència entre ambdues quantitats.
A l'annex adjunt, apartat número 1, es desglossa la distribució dels mitjans financers.
b) Els mitjans materials que es detallen a l'annex adjunt, apartat número 2.
c) Els mitjans personals que es detallen a l'annex adjunt, apartat número 3.
Qualsevol modificació en la regulació de les matèries objecte de traspàs que determina l'article 2 d'aquest Decret que tingui incidència en el cost de la seva prestació serà avaluada per la comissió mixta que preveu l'article 8, amb la finalitat d'adequar la dotació econòmica que preveu l'article 3.
El Conselh Generau dera Val d'Aran se subroga en els contractes en vigor el 31 de gener de 2002 establerts entre el Servei Català de la Salut i altres entitats pel que fa a la prestació dels serveis traspassats de conformitat amb l'article 2 d'aquest Decret en l'àmbit territorial d'Era Val d'Aran que es detallen a l'annex, apartat número 4.
El Conselh Generau dera Val d'Aran facilitarà al Departament de Sanitat i Seguretat Social la informació necessària respecte a l'exercici de les competències traspassades per tal que aquest pugui desenvolupar adequadament les funcions que té encomanades en l'organització i l'ordenació del sistema sanitari de Catalunya, especialment en l'àmbit de la planificació sanitària.
El Servei Català de la Salut ha de preveure en la pòlissa d'assegurança la cobertura de les responsabilitats civils i patrimonials que subscrigui la incorporació del Conselh Generau dera Val d'Aran pel que fa a la prestació de l'activitat de contingut sanitari que se li traspassa en els termes que disposa aquest Decret.
Es crea una comissió mixta de seguiment presidida pel director general de Relacions amb el Parlament i formada per tres representants del Departament de Sanitat i Seguretat Social i tres representants del Conselh Generau dera Val d'Aran amb la funció de vetllar pel seguiment de les disposicions d'aquest Decret i el seu compliment correcte.
El règim de funcionament d'aquesta Comissió es determinarà de mutu acord i haurà de ser convocada quan alguna de les parts ho sol·liciti.
Atès que el càlcul de la dotació econòmica, que preveu l'article 3.a), i el seu desglossament, recollit a l'apartat 1 de l'annex, relatiu als mitjans financers, s'han establert per a tota l'anualitat, les quantitats que hi consten s'adequaran, pel que fa a l'exercici de 2002, al moment en què es produeixi efectivament el traspàs de competències i s'hi aplicarà el criteri de proporcionalitat corresponent.
Es deroga el Decret 399/2000, de 27 de desembre, de transferència de competències de la Generalitat de Catalunya al Conselh Generau d'Aran en matèria de sanitat.
—1 Aquest Decret entrarà en vigor l'1 de febrer de 2002.
—2 Es faculta el conseller de Sanitat i Seguretat Social per al desplegament i l'execució del que disposa aquest Decret.
Barcelona, 18 de desembre de 2001
Conseller de Sanitat i Seguretat Social
a) La dotació econòmica que es transfereix, prevista per a la totalitat de l'exercici de 2002, es desglossa en els conceptes i les quantitats següents:
Hospitalització d'aguts: 607.900.000 ptes.
Oxigenoteràpia domiciliària: 4.513.000 ptes.
Atenció a la insuficiència renal: 16.429.000 ptes.
Atenció primària (personal): 111.290.000 ptes.
Atenció primària (material): 2.699.000 ptes.
Atenció primària (productes intermedis): 20.521.000 ptes.
Gestió 061 Val d'Aran: 60.000.000 de ptes.
En relació amb els serveis de l'Espitau dera Val d'Aran, es realitzarà una auditoria independent per tal de certificar la seva situació econòmica.
En cas que aquesta auditoria posi de manifest la necessitat de modificar la valoració que es fixa en aquest apartat, es procedirà d'acord amb el que estableix l'article 4 d'aquest Decret.
b) Sens perjudici d'aquestes quantitats, que s'integraran d'acord amb el que disposa l'article 3 d'aquest Decret, es fixa una aportació econòmica única per un import de 144.000.000 de pessetes (865.457,43 euros), que el Conselh Generau dera Val d'Aran destinarà a l'ampliació del servei d'urgències, el de consultes externes i la reparació de la teulada de l'Espitau dera Val d'Aran.
Aquesta quantitat s'abonarà mitjançant els pagaments corresponents durant els anys 2002, 2003 i 2004 per un import de 48.000.000 de pessetes (288.485,81 euros) i, un cop satisfeta, atès el seu objectiu i naturalesa, no generarà cap dret a percebre-la en exercicis ulteriors.
S'adscriuen al Conselh Generau dera Val d'Aran, mentre tingui conferida la gestió de l'atenció hospitalària d'aguts i l'atenció primària de la salut, l'Espitau dera Val d'Aran, inscrit en el Registre de centres i establiments sanitaris de la Direcció General de Recursos Sanitaris del Departament de Sanitat i Seguretat Social amb el número H25002079, així com l'equipament amb el qual està dotat actualment.
Es transfereix el personal que es detalla a continuació, la dotació econòmica del qual s'inclou en les quantitats desglossades per matèries a l'apartat 1 d'aquest annex.
a) Personal funcionari del Departament de Sanitat i Seguretat Social:
Al personal funcionari que es transfereix per aquest Decret, l'Administració de destinació li respectarà el grup del cos i l'escala de procedència, els drets econòmics inherents al grau que tinguin reconegut, els drets relatius a la funció a desenvolupar i els drets de caràcter social.
Igualment, pel que fa a l'Administració de la Generalitat, restaran en la situació administrativa de serveis en altres administracions públiques i conservaran la condició de funcionaris de la Generalitat, però sense reserva de plaça i destinació, i se'ls aplicarà el règim estatutari vigent en l'Administració pública en què prestin serveis.
Relació de funcionaris adscrits als serveis traspassats:
b) Personal estatutari de l'Institut Català de la Salut:
Al personal estatutari que es transfereix per aquest Decret, l'Administració de destinació els respectarà la categoria d'origen, els drets econòmics consolidats que els corresponguin d'acord amb el seu estatut, els drets relatius a la funció a desenvolupar i els drets de caràcter social.
Igualment, pel que fa a l'Administració de la Generalitat, restaran en la situació administrativa que els correspongui d'acord amb els estatuts que els siguin d'aplicació i se'ls aplicarà el règim estatutari vigent que els correspongui segons les seves normes estatutàries.
Relació de personal estatutari adscrit als serveis traspassats:
Còs: metge família d'EAP/titular APD
Còs: odontòleg estomatòleg d'EAP.
Còs: ATS/D. infermeria d'EAP (comissió de serveis).
Nom i cognoms: María Elena Teixidó Vallès.
c) Personal interí del Departament de Sanitat i Seguretat Social i de l'Institut Català de la Salut:
Al personal interí que es transfereix per aquest Decret, l'Administració de destinació el mantindrà el seu nomenament de caràcter temporal i la seva plaça restarà subjecta als procediments normals de provisió o selecció d'acord amb la normativa vigent.
Els serà d'aplicació el règim estatutari dels funcionaris en allò que sigui compatible amb la seva situació de caràcter temporal.
Relació de personal interí adscrit als serveis traspassats:
Així mateix, tan aviat com aquest Decret s'aprovi, el Departament de Sanitat i Seguretat Social trametrà al Conselh Generau dera Val d'Aran els expedients personals del personal funcionari, estatutari i interí transferit i els certificats d'havers referits a les quantitats meritades durant el 2001.Apartat 4
El Conselh Generau dera Val d'Aran se subroga en els drets i obligacions del Servei Català de la Salut que dimanen dels contractes per a la prestació dels serveis objecte del traspàs regulat per aquest Decret que es detallen a continuació i que estiguin en vigor el 31 de gener de 2002: Matèria: atenció especialitzada de salut mental.
Entitat: Gestió de Serveis Sanitaris.
Data de formalització: 22 de març de 1995.Matèria: consultes perifèriques (salut mental).
Data de formalització: 20 de febrer de 1995.Matèria: hemodiàlisi ambulatòria.
Data de formalització: 30 de desembre de 2000.Matèria: hemodiàlisi ambulatòria.
Data de formalització: 21 de febrer de 1998.Matèria: atenció a la insuficiència renal.
Data de formalització: 4 de maig de 1998.Matèria: oxigenoteràpia domiciliària i ventilació mecànica a domicili.
Data de formalització: 20 de maig de 1998.Matèria: programes d'especial interès (programa metadona).
Entitat: Gestió de Serveis Sanitaris (Hospital Santa Maria de Lleida).
Data de formalització: 4 de maig de 1998.Matèria: diàlisi domiciliària.
Data de formalització: 12 de setembre de 1988.